23 E ora ei henter e multitut di nan a lanta i a hib'E dilanti di Pilato. I nan a kuminsá akus'E, bisando: 2 ""Nos a haña e hòmber aki ta gaña nos nashon i ta prohibí di paga belasting na Cesar, i ta bisa ku ta E mes ta Cristo, un Rei.""3 I Pilato a puntr'E, bisando: ""Ta Abo ta e Rei di e hudiunan?"" I El a kontest'é i a bisa: ""Ta manera bo ta bisa.""4 I Pilato a bisa e saserdotenan prinsipal i e multitutnan: ""Mi no ta haña ningun kulpa den e hòmber aki.""5 Ma nan a keda insistí, bisando: ""E ta instigá e pueblo, siñando den henter Judea, kuminsando for di Galilea te na e lugá aki.